CELEX: 32013R0756
Language: fi
Date: 2013-08-06 00:00:00
Title: Komission täytäntöönpanoasetus (EU) N:o 756/2013, annettu 6 päivänä elokuuta 2013 , neuvoston asetuksen (EY) N:o 1234/2007 soveltamista koskevista yksityiskohtaisista säännöistä maidon ja tiettyjen maitotuotteiden toimittamiseksi koulujen oppilaille myönnettävän yhteisön tuen osalta annetun asetuksen (EY) N:o 657/2008 muuttamisesta

7.8.2013   
            
            
               FI
            
            
               Euroopan unionin virallinen lehti
            
            
               L 211/1
            
         KOMISSION TÄYTÄNTÖÖNPANOASETUS (EU) N:o 756/2013,
   annettu 6 päivänä elokuuta 2013,
   neuvoston asetuksen (EY) N:o 1234/2007 soveltamista koskevista yksityiskohtaisista säännöistä maidon ja tiettyjen maitotuotteiden toimittamiseksi koulujen oppilaille myönnettävän yhteisön tuen osalta annetun asetuksen (EY) N:o 657/2008 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 102 artiklan yhdessä 4 artiklan kanssa,
   sekä katsoo seuraavaa:
   
               (1)
            
            
               Komission asetuksessa (EY) N:o 657/2008 (2) vahvistetaan asetuksen (EY) N:o 1234/2007 soveltamista koskevat säännöt, jotka koskevat maidon ja tiettyjen maitotuotteiden toimittamiseksi kyseisen asetuksen 102 artiklan mukaisesti koulujen oppilaille myönnettävää unionin tukea. Koulumaitojärjestelmän hallinnoinnin ja varainhoidon tehostamiseksi tiettyjä sääntöjä olisi selkeytettävä.
            
         
               (2)
            
            
               Asetuksen (EY) N:o 657/2008 11 artiklan 2 kohdassa säädetään, että tukihakemukset voivat kattaa 1–7 kuukauden pituisen ajanjakson. On aiheellista täsmentää, että kunkin tällaisen jakson olisi ajoituttava yhdelle ainoalle, 1 päivästä elokuuta 31 päivään heinäkuuta kestävälle kouluvuodelle.
            
         
               (3)
            
            
               Asetuksen (EY) N:o 657/2008 15 artiklan 4 kohdassa säädetään, että paikalla tehtäviä tarkastuksia on suoritettava pitkin 1 päivänä elokuuta alkavaa ja 31 päivänä heinäkuuta päättyvää ajanjaksoa, ja niiden on katettava vähintään 12 edeltävän kuukauden mittainen ajanjakso. Tarkastusten tehostamiseksi niiden toteuttamiselle varatun ajan olisi katettava koko se 1 päivästä elokuuta 31 päivään heinäkuuta kestävä kouluvuosi, johon ne liittyvät, sekä sitä seuraava 12 kuukauden ajanjakso, ja jäsenvaltioiden olisi sallittava päättää paikalla tehtävien tarkastusten ajoittamisesta kyseiselle ajalle. Paikalla tehtävien tarkastusten olisi kuitenkin katettava vähintään neljän kuukauden mittainen ajanjakso kyseisen kouluvuoden aikana. Olisi myös vahvistettava määräajat paikalla tehtävien tarkastusten loppuun saattamiselle ja niitä koskevien raporttien toimittamiselle.
            
         
               (4)
            
            
               Tässä asetuksessa vahvistettujen paikalla tehtäviä tarkastuksia koskevien määräaikojen huomioon ottamiseksi asetuksen (EY) N:o 657/2008 17 artiklan 1 kohdassa säädettyä tietojen ilmoittamiselle asetettua määräaikaa olisi muutettava. Lisäksi on tarpeen selventää, että kyseisessä artiklassa tarkoitetut tiedonannot koskevat vastaavan 1 päivästä elokuuta 31 päivään heinäkuuta kestävän kouluvuoden aikana jaettuja tuotteita.
            
         
               (5)
            
            
               Koulumaitojärjestelmään osallistuvien oppilaiden lukumäärän arvioimiseksi on aiheellista säätää asetuksen (EY) N:o 657/2008 17 artiklan 2 kohdan mukaisesti toimitettavista lisätiedoista.
            
         
               (6)
            
            
               Sen vuoksi asetusta (EY) N:o 657/2008 olisi muutettava.
            
         
               (7)
            
            
               Uusia sääntöjä olisi sovellettava 1 päivänä elokuuta 2013 alkavan uuden kouluvuoden alusta.
            
         
               (8)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 657/2008 seuraavasti:
   
               (1)
            
            
               Korvataan 11 artiklan 2 kohta seuraavasti:
               ”2.   Jäsenvaltioiden on määritettävä, miten usein tukihakemuksia voidaan tehdä. Tukihakemukset voivat kattaa 1–7 kuukauden pituisen ajanjakson yhden ainoan, 1 päivästä elokuuta 31 päivään heinäkuuta kestävän kouluvuoden aikana.”
            
         
               (2)
            
            
               Muutetaan 15 artikla seuraavasti:
               
                           a)
                        
                        
                           korvataan 4 kohta seuraavasti:
                           ”4.   Paikalla tehtäviä tarkastuksia on suoritettava pitkin sitä 1 päivänä elokuuta alkavaa ja 31 päivänä heinäkuuta päättyvää kouluvuotta, jota ne koskevat (jakso N), tai sitä seuraavan 12 kuukauden ajanjakson aikana (jakso N + 1) taikka molemmilla ajanjaksoilla.
                           Paikalla tehtävien tarkastusten olisi kuitenkin katettava vähintään neljän kuukauden mittainen ajanjakso sen kouluvuoden aikana, jota ne koskevat (jakso N).
                           Kukin paikalla tehtävä tarkastus katsotaan loppuun saatetuksi, kun 8 kohdassa tarkoitettu vastaava raportti on käytettävissä.”
                        
                     
                           b)
                        
                        
                           lisätään 8 kohtaan alakohta seuraavasti:
                           ”Kaikkien raporttien on oltava valmiina viimeistään 12 kuukautta sen 1 päivänä elokuuta alkavan ja 31 päivänä heinäkuuta päättyvän kouluvuoden päättymisen jälkeen, jota vastaavat paikalla tehtävät tarkastukset koskevat (jakso N + 1).”
                        
                     
         
               (3)
            
            
               Muutetaan 17 artikla seuraavasti:
               
                           a)
                        
                        
                           Korvataan 1 kohdan johdantokappale seuraavasti:
                           ”1.   Jäsenvaltioiden on ilmoitettava komissiolle vuosittain viimeistään 31 päivänä lokakuuta seuraavat tiedot edellisen kalenterivuoden 1 päivänä elokuuta alkaneen ja 31 päivänä heinäkuuta päättyneen kouluvuoden aikana jaetuista tuotteista tämän asetuksen 6 artiklan mukaisesti määriteltyjen hakijoiden mukaan eriteltyinä:”
                        
                     
                           b)
                        
                        
                           Lisätään 2 kohtaan alakohdat seuraavasti:
                           
                                       ”f)
                                    
                                    
                                       säännöllisesti koulua käyvien oppilaiden arvioitu lukumäärä kaikissa koulumaitojärjestelmään osallistuvissa oppilaitoksissa;
                                    
                                 
                                       g)
                                    
                                    
                                       koulumaitojärjestelmän mukaiset tukikelpoisuusehdot täyttävien oppilaiden arvioitu lukumäärä.”
                                    
                                 
                     
         2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivänä elokuuta 2013 alkavasta ja 31 päivänä heinäkuuta 2014 päättyvästä kouluvuodesta alkaen.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä elokuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 299, 16.11.2007, s. 1.
   
      (2)  EUVL L 183, 11.7.2008, s. 17.